૩૧ ઓક્ટોબરે સ્ટેચ્યુ ઓફ યુનિટીનું લોકાર્પણ થવા જઈ રહ્યું છે ત્યારે લોકાર્પણ પૂર્વે સરદાર વલ્લભભાઈ પટેલનો એકતા અને અખંડિતતાનો સંદેશ સમગ્ર રાજ્યમાં એક પરિભ્રમણ દ્વારા સરદાર સાહેબને ઐતિહાસિક અંજલિ આપવામાં આવી રહી છે. જેના ભાગરૂપે રવિવારે વડાલી ખાતે જિલ્લા મહામંત્રી તખતસિંહ હડિયોલ, જિલ્લા મહામંત્રી અશોકભાઈ જોષી, જસુભાઈ પટેલ, વડાલી તાલુકા પ્રમુખની ઉપસ્થિતિમાં એકતા રથયાત્રાનું ઠેર ઠેર સ્વાગત કરવામાં આવ્યુ હતું. વડાલી તાલુકાના ડોભાડાના સરપંચ નરેન્દ્રસિંહ વાઘેલા, પંકજ દવે અને કંબોસણીમાં નવલસિંહ તથા ગ્રામજનો દ્વારા ખુબ જ ઉત્સાહ અને ઉમંગથી સ્વાગત કરવામાં આવ્યું હતું.